उन्होंने कहा कि भाजपा ने हमेशा आंख में आंख मिलाकर राजनीति की है, आंखों में धूल झोंक कर नहीं की है। 10 साल तक कांग्रेस महंगाई नहीं रोक पाई। कांग्रेस के राज में महंगाई की दर 10 प्रतिशत थी, जो अब चार प्रतिशत हो गई है। कांग्रेस ने पेट्रो पदार्थों में हमेशा वृद्धि की, पर भाजपा ने चार माह में तीन बार पेट्रो पदार्थों के दाम घटाए हैं।धर्मपाल शर्मा को जिताओगे तो मैं कलायत के लोगों का धन्यवाद करने के लिए इस पवित्र धरा पर पुन: आऊंगा। यह बात केंद्रीय गृहमंत्री राजनाथ सिंह ने अनाज मंडी में भाजपा प्रत्याशी धर्मपाल शर्मा द्वारा आयोजित जनसभा को संबोधित करते हुए कही। उन्होंने कहा कि वे कलायत में पहली बार आए हैं और यहां की जनता ने पगड़ी पहनाकर स्वागत किया है।